google/wiki40b huggingface dataset:
George M. Low

Bakgrunn og virke

Etter den tyske okkupasjonen av Østerrike i 1938, fire år etter Georges fars død, emigrerte hele familien hans til USA. I 1943, ble Low uteksaminert fra Forest Hills High School som ligger i Forest Hills, New York, og han begynte ved Rensselaer Polytechnic Institute (RPI), hvor han sluttet seg til Delta Phi brorskapet. I 1949 giftet han seg med Mary Ruth McNamara i Troy, New York. Mellom 1952 og 1963, fikk de fem barn sammen. Etter å ha fullført studiene til en mastergrad ble Low ansatt ved National Advisory Committee for Aeronautics (NACA) som ingeniør ved Lewis Flight Propulsion Laboratory i Cleveland, Ohio (senere Lewis Research Center, og nå Glenn Research Center). 
Lows videre utdannelse ble avbrutt på grunn av den andre verdenskrig, og fra 1944 til 1946 tjenestegjorde han i det amerikanske militæret. Mens han tjenestegjorde i militæret ble han en naturalisert amerikansk statsborger, og juridisk forandret han sitt navn til George Michael Low. Etter endt militærtjeneste var Low tilbake ved Rensselaer Polytechnic Institute og han mottok en akademisk grad i 1948. Han flyttet senere til Fort Worth i Texas, der han begynte å arbeide som matematiker med aerodynamik. 
I løpet av sommeren og høsten 1958, forut for dannelsen av National Aeronautics and Space Administration (NASA), arbeidet Low sammen med et planleggingslag for å organisere en nye fly-etat. Kort tid at NASA ble en formell organisasjon i oktober 1958 ble Low overført til byråets hovedkvarter i Washington, DC, der han ble ansatt som sjef for bemannede romferder. I denne stillingen, var han involvert i planleggingen av flere prosjekter, blant annet Mercury, Gemini og Apollo-programmet.
I februar 1964 ble Low overført til NASAs bemannede romfartøyer i Houston, Texas og han fungerte som assisterende direktør ved dette senteret. George Low ble ansatt som administrerende direktør for NASA i desember 1969, som sådan, ble han en av de ledende figurene innenfor den tidlige utviklingen av flere amerikanske romferger, blant annet gjennom Skylab-programmet og Apollo-Soyuz Test Project. 
Low pensjonerte seg fra NASA i 1976, og han ble i stedet president for RPI, en stilling fremdeles holdt ved hans død. Den 16. juli 1984 kunngjorde Det hvite hus at Low hadde blitt tildelt utmerkelsen Presidential Medal of Freedom for hans mange bidrag til utdanning og landets romprogram. Low døde av kreft dagen etter at han ble tildelt denne utmerkelsen.
Heidi (navn)

Annen bruk av navnet

Heidi er et vanlig navn på kyr i Norge.
Rekruttbatteriet

Rekruttbatteriet (forkortet Rek.btt) er en avdeling innen Heimevernet i Oslo. Forløperen til Rekruttbatteriet ble dannet like etter andre verdenskrig av en del frivillige HV-soldater i alle aldre. Den første tiden var det en ren luftvernavdeling. Etter hvert utviklet avdelingen seg til å bestå av bare ungdom.
I februar 1957 fikk avdelingen sitt nåværende navn, og ble omorganisert til å drive rene infanteridisipliner. Avdelingen hadde de første årene også en stor og aktiv lottegruppe, men den forsvant etter hvert, og først høsten 1974 ble denne startet opp igjen. I dag er lottegruppen nedlagt, og bare ungdomsavdelingen står igjen.
Avdelingen var underlagt Luftvernsheimevernet (LVHV) frem til 1997 da Fornebu flyplass ble lagt ned.

Bemanning

Anslagsvis har mer enn 1500 personer tjenestegjort i avdelingen siden opprettelsen. Mannskapsstyrken har variert gjennom årene, fra syv ungdommer til over 80 korporaler og menige. I dag består avdelingen av cirka 20 ungdommer og syv befal.
Latvia nasjonale historiske museum

Latvia nasjonale historiske museum (latvisk: Latvijas Nacionālā vēstures muzeja) ligger i Latvias hovedstad, Riga. Det er et av Rigas største og mest interessante museer. Utstillingene forteller om Latvias historie fra istiden til 1940. Museet har store samlinger innen arkeologi, folkekultur og numismatikk. 
Latvia nasjonale historiske museum er først og fremst et museum for latvisk folkekultur. Museet ble etablert i 1869 av en organisasjon som kalte seg for Riga latviske samfunn. På denne tiden var Latvia underlagt Russland, og Riga var – som gammel hansaby – stadig dominert av tysk språk og kultur, tyskerne utgjorde nærmere 50 % av befolkningen. Latviere utgjorde bare om lag 25 % av befolkningen i byen, og ordet latvier betydde rett og slett en bonde. Riga latviske samfunn arbeidet for at latvisk kultur skulle bli kjent og vinne anerkjennelse. Mye tyder på at mye inspirasjon ble hentet fra Sverige.
Da Latvia erklærte seg som uavhengig stat i 1918 ble ansvaret for museet overtatt av staten, og i 1920 kunne institusjonen flytte inn i Riga festning. Den selvstendige nasjonen ga museet en viktig plass i landets kulturpolitikk. Kulturarven var viktig for den unge nasjonen. Museet fikk ansvar for å samle, ta vare på og formidle landets kulturarv innen arkeologi, folkekultur, historie og kunst. Museet tok på seg oppgaver innen dokumentasjon og forsking. 
Under den lange sovjetiske okkupasjonen av Latvia måtte museet tilpasse seg den aktuelle politikken, men kunne likevel arbeide med innsamling, konservering og utstillinger. Flere ganger arrangerte museet spesialutstillinger med latviske folkedrakter og folkekunst som tema. 
Museet tok aktivt del i hendingene under det som kalles den tredje latviske kulturreising – i slutten av 1980-årene. Utstillingen Latvia mellom to verdenskriger i 1988 hadde 300 000 besøkende.
Kvasiturbin

Kvasiturbin er et forholdsvis nytt motorkonsept. Kvasiturbiner kan brukes som forbrenningsmotorer eller som pumper. Den har ingen ting med turbiner å gjøre. I likhet med Wankelmotoren, består den av en rotor som roterer i et forbrenningskammer, men på kvasiturbinen er kammeret ovalt, og rotoren er alltid i balanse med seg selv.

Virkemåte

Rotoren er delt i fire ledd som er hengslet fast i en aksling i midten. Hvert ledd isolerer et volum av forbrenningskammeret. Dette volumet varierer i størrelse når motoren roterer, fordi ytterveggen av forbrenningskammeret er oval. I likhet med wankelmotorer, trenger ikke kvasiturbiner ventiler til å styre innsug og eksos; det vil alltid være et volum som gjennomgår en gitt fase av forbrenningen, og de forskjellige fasene, taktene, foregår hele tiden på samme sted uavbrutt.

Potensial

Kvasiturbiner kan tilpasses på mange måter, til og med på måter som ikke er mulig med stempelmotorer eller wankelmotorer, noe som gjør dem aktuelle for mange bruksområder.

Kontinuerlig forbrenning

Hvis man lager en kanal mellom det stedet der forbrenningsfasen starter og der den slutter, vil eksosvarmen antenne neste beholdning av komprimert luft og drivstoff hver gang. Dermed trengs tennpluggen bare ved start.

Fototenning

Detonasjon (forbrenning) og hybrid er to forskjellige virkemidler for å skaffe lav yteevne av redusert stempelmotor, og begge er kompatible med virkningsfulle elektriske drivlinje. Forbrenningsmotorer er imidlertid en mer direkte og effektiv måte, og ettersom « brensel ombord » allerede er en form for energilagring, unngår forbrenningsmotorer å gjenlagre denne energien elektrisk til batterier. Den kjemiske energien som er lagret i brenselet er nedbrutt når det blir kjemisk gjenlagret i batteriene.
De ulike tenningsmekanismene i forbrenningsmotorer bygger på forskjellige prinsipper. Fototenning er den best tenkelige av dem, men krever høyere trykk enn den sinusformede kompresjonsbevegelsen i wankel- og stempelmotorer tåler. Dieselmotorer bruker termisk antenning, bensinmotorer bruker en termisk antenningsbølge som starter med en elektrisk gnist, banketenning bruker en sjokkbølge. Fototenning oppnås med intens stråling, noe som krever ultrarask og høy kompresjon. Ved å lage avvik i den ovale formen på forbrenningskammeret, kan man oppnå svært kortvarige faser med høy kompresjon, 15 til 30 ganger så kort som ved sinusformet kompresjonsbevegelse, slik som ved perfekt ovalt forbrenningskammer eller en annen forbrenningsmotor.
Pseudauxa

Utseende

Agapanthiini er stort sett små til middelsstore, avlange, grå- eller brunaktige trebukker. Antennene er oftest ganske lange, hos hannene tydelig lengre enn kroppen. Pronotum er tydelige smalere enn de jevnbrede dekkvingene, omtrent sylindrisk.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Arten er bare kjent fra Madagaskar.
Buberg

Buberg er et sted rett nord for Torød sør på Nøtterøy i Færder kommune. I nord ligger Buer, i vest ligger Buerteigen og i øst ligger Nordre Torød. Veien til Buberg heter Bubergveien.
På gammelnorsk het stedet Buðaberg, med gårdsnavnet Buðir (Buer) som første ledd.
På en liten ås like sør for Buberg er det ei gravrøys fra bronsealderen/jernalderen som har status som freda kulturminne.
Lilla vackra Anna

«Lilla vackra Anna» er en skillingsvise som ble skrevet av presten Bengt Henrik Alstermark (1800–40) i 1824. Alstermark var fra Värmland, og han skrev visstnok visa til Christina von Bähr, som han var dypt ulykkelig forelsket i, da han var 24 år gammel. Det sies at Christina ble meget sint da hun fikk høre visa som var skrevet til henne.
Visa er også kjent under tittelen «Värmlandsvisa».
Alf Prøysen gjorde den på nytt kjent i Norge og Sverige på 1950-tallet da han spilte den inn på 78-plate, og den ble en gjenganger Ønskekonserten. Utover det har en rekke artister sunget den, og den er i dag en av Nordens mest kjente skillingsviser.
Overmetning

Kondensasjon

Små partikler kan føre til at enkelte stoff løser seg opp i en oppløsning eller kondenserer fra damp. I fast form kan disse partiklene føre til at det blir dannet krystallitter eller til og med store krystaller. Overmetning er et mål på avviket til et oppløst stoff fra likevektsverdien sin.

Eksempel

Kullsyrevann og øl er eksempler på væsker som er overmettet med karbondioksid i vann. Det høye trykket i en flaske gjør at karbondioksid kan løse seg bedre opp i vann enn under vanlig lufttrykk. Ved atmosfærisk trykk forsvinner karbondioksidgassen svært sakte fra den overmettede væsken. Denne prosessen kan økes hvis det er partikler i væsken, som luftbobler som oppstår når man rister flasken, eller stoff som sukker. Mentosutbrudd er et heller ekstremt eksempel på dette.
Vevet til dykkere blir overmettet av luften de puster inn mens de dykker. Hvis dykkeren stiger opp for raskt, kan disse gassene danne bobler som fører til trykkfallsyke.
Dersom luft er overmettet av vann, kan det dannes vanndråper uten at en har kondensasjonskjerner. Dette kan observeres i et skykammer.
Overmettede oppløsninger av sukker og vann blir brukt til å lage kandissukker.
Russlands føderasjonssubjekter

Russland er en føderasjon som består av 83 subjekter (på russisk: субъект(ы); uttale: subjEkty, entall subjEkt). Hvert av disse subjektene har to representanter i Det russiske føderasjonsrådet, men de har ulik grad av selvstendighet. Hvert subjekt hører til en av de følgende kategorier:
Gyldendal (Norge)

Historie

Gyldendal ble stiftet i 1925 etter at norske investorer samlet aksjekapital for å kjøpe norske forfatterrettigheter fra det danske forlaget Gyldendal i København. Denne hendelsen omtales ofte som «hjemkjøpet». Det nye forlaget ble oppkalt etter det danske forlaget, som siden 1860-tallet hadde vært det ledende forlaget i Danmark og Norge. Forlaget ble som et resultat av oppkjøpet og forhandlingene hetende Gyldendal Norsk Forlag i Norge mens man i Danmark fortsatte Gyldendal å være hetende Gyldendal. I ettertid har hjemkjøpet av de fire store blitt fremhevet som sentralt ved den norske etableringen. I 1924 var det like viktig å kjøpe tilbake samtidsforfattere som Knut Hamsun, Vilhelm Krag, Johan Bojer, Nils Kjær og Peter Egge mfl. «Hjemkjøpet» ble forhandlet fra januar til desember 1924.
Forlaget utga Den gule serie med oversatte romaner i årene 1929–59. I 1975 dannet de Kunnskapsforlaget sammen med Aschehoug, for å utvikle og utgi Store norske leksikon som en videreføring av Aschehougs konversasjonsleksikon og Gyldendals konversasjonsleksikon.
Gyldendal overtok skolebokavdelingen i Fabritius forlag i 1982, Ad Notam i 1992 og Forlaget Yrkesopplæring i 1999. I 1999 overtok Gyldendal sammen med Aschehoug Universitetsforlaget. Ad Notam ble en stund drevet som datterselskapet Ad Notam Gyldendal; i 1999 ble Ad Notam og Gyldendals del av Universitetsforlaget slått sammen med Gyldendals avdeling for akademisk litteratur.
I 1991 ble Tiden Norsk Forlag et datterforetak av Gyldendal, der Gyldendal hadde 91 % av aksjene. 1. januar 2004 overtok Gyldendal alle aksjer og Tiden ble organisert som en avdeling i Gyldendal-konsernet. Tidens og Gyldendals barne- og ungdomsbokavdelinger ble slått sammen til Gyldendal Tiden ANS i 1996. 
Forlagets flyttet inn i nye lokaler bak den gamle fasaden på Sehesteds plass i november 2007. Nybygget er tegnet av Sverre Fehn og inneholder blant annet «Ibsenhallen», «Danskehuset» og «Hamsunsalen».

Litteraturpriser

Forlaget delte ut prisen Gyldendals legat fra 1934–95. Denne prisen er videreført fra 1996 som Gyldendalprisen. 
Sult-prisen deles ut årlig fra 1998, til «til et yngre, eminent forfatterskap, uavhengig av hvilket forlag forfatteren er tilknyttet».

Eierskap

Konsernet ble børsnotert i 1983 med navnet Gyldendal Norsk Forlag.
Gyldendal Norsk Forlag og ARK Bokhandel er heleide datterselskap av Gyldendal ASA
Morselskapet Gyldendal ASA eier sammen med Aschehoug hele eller dominerende del av De norske Bokklubbene, distribusjonssentralen Forlagssentralen, Lydbokforlaget og Kunnskapsforlaget
Gyldendal eier også Kolon Forlag.
Gyldendal ASAs største eier (per 2015) er Erik Must AS, et selskap hvor Erik Musts to barn  Trine Must og Erik Christian Must er majoritetsaksjonærer. Pr. 2015 eier det 84,5% av aksjene i Gyldendal ASA. 4,3% eies av Falck Frås AS og de resterende aksjene er fordelt på ca 560 mindre aksjonærer. Eiersammensetningen er endret etter at først Kjell Chr. Ulriksen og siden Periscopus (Trygve Hegnar) solgte store aksjeposter (15,2% og 30,2%) til Must i desember 2008 og januar 2009. Historisk har Knut Hamsun og medlemmer av familien Hamsun hatt relativt store aksjepost
Rikspolitiet

Rikspolitiet var navnet på den norske militære politietaten i eksil under og like etter andre verdenskrig. Dette i motsetning til det alminnelige (tyskkontrollerte) norske politiet som fremdeles gikk under den tradisjonelle betegnelsen. I 1943 ble det ved kongelig resolusjon bestemt at «så lenge Norge er i krig, og så lang tid deretter som Kongen bestemmer, skal ledelsen av rikets politi ligge hos en Rikspolitisjef som hører direkte under Justisdepartementet».
Formålet med Rikspolitiet var å bygge opp en styrke som i overgangsperioden etter krigens avslutning skulle kunne løse vanskelige ordensmessige, og til dels militært pregede oppgaver, samt å danne stammen i oppbyggingen av en ny politietat. Rikspolitiet hadde en styrke på 1500 mann, og sammen med en Reservepolitistyrke på 13000 mann utgjorde de Polititroppene i Sverige som i praksis var kamuflerte norske millitæroppsetninger.  Det ble opprettet en politiskole på Gottröra, og her hadde også Rikspolitiet sine forlegninger.
Polititroppene ble satt inn i frigjøringen av Finnmark i oktober 1944 under navnet Utrykningspolitiet og deltok med tre rikspolitikompanier og to feltbataljoner av reservepolitiet.
15. desember 1946 ble embetet som rikspolitisjef nedlagt, mens Rikspolitiet fortsatte å eksistere frem til forsommeren 1947 i en avviklingsfase under ledelse av en viserikspolitisjef.

Arkiv

Arkivet etter Rikspolitisjefen består av to deler. Den ene delen dekker Rikspolitiets virksomhet frem til frigjøringen, og den andre dokumenterer Utrykningspolitiets virksomhet for perioden etter frigjøringen. I arkivet inngår også arkivene etter Politikorpset, Internatkontoret og Rettskontoret. I sær arkivet etter Rettskontoret ble dannet med tanke på at det skulle overføres til de ulike politikamrene etter okkupasjonen. Derfor finnes kun en liten del av det opprinnelige saksarkivet samlet i Rikspolitisjefens arkiv, mens det resterende materialet finnes spredt på de ulike straffesakene etter Landssvikoppgjøret.
EM for brassband 1980

EM for brassband 1980, det 3. europamesterskapet for brassband ble arrangert 5. oktober 1980 i Royal Albert Hall, London.

Musikk

Pliktnummer i konkurransen var «The Land of the Long White Cloud - Aotearoa» av Philip Sparke. I sin selvvalgte avdeling spilte Cory Band Triumphant Rhapsody av Gilbert Vinter. Black Dyke Mills Band vant selvvalgt avdeling med Journey Into Freedom av Eric Ball.
Jean Ven Robert Hal

Biografi

Jean Ven Robert Hal er en keyboardist, komponist, arrangør og synthesizer programmerer, som spesialiserer med lidenskap på både analog lyd, og digitale elektroniske enheter og bruken av "vintage" med prestisjetunge merker som Moog, ARP, EMS, ELKA, Oberheim, Synclavier, Fairlight CMI, Mellotron, en forløper for dagens samplere, den legendariske Theremin og mange andre, alle musikkinstrumenter som har preget historien til moderne musikk.
Jean Ven Robert Hal, er en av de få lederne i Italia for å være en del av kosmische musik, klassisk musikalske stil, født i Tyskland på slutten av sekstitallet, kjent for kreative uttrykk og mer utbredt bruk av synthesizer, av vocoders og dedikerte elektroniske systemer.
Den innflytelse som har preget kosmische musik og musikalske vei Hal, er det psykedeliske og «minimalisme", "musikk og elektronikk, nemlig post-Webern.
Tiden den "kosmische musik" er satt inn og koblet til sjangeren "ambient", og i en mer generell måte (men feilaktig) i den "nye tid".
Musikken til Jean Ven Robert Hal ble sendt på flere italienske tv-nettverk, så vel som utenlandske, og er en reell sammensetning av stemninger og syntetiske lyder.
Sogn Sparebank

Aurland Sparebank

Aurland Sparebank ble først stiftet i 1847, men avsluttet driften i 1867. Banken ble stiftet på nytt 18. mai 1883 og det første kontorlokalet var i det gamle kommunehuset i Aurland. Dette var banken sitt ekspedisjonskontor i 75 år, før banken i 1958 flyttet til det nye kommunehuset.
Fra 1. januar 1965 åpnet banken filial i Flåm, hvor banken leide kontorlokaler i samfunnshuset. 20. april 1970 ble det vedtatt å bygge et eget bankbygg og det ble åpnet 27. januar 1972.
Før fusjonen var 58,6 prosent av bankens utlån til kunder utenfor Aurland kommune.

Indre Sogn Sparebank

Indre Sogn Sparebank var en børsnotert sparebank etablert 29. november 1971, som et resultat av fusjonen mellom Lærdal Sparebank (stiftet 1860), Årdal Sparebank (stiftet 1906) og Borgund Sparebank (stiftet 1915).
Banken hadde før fusjonen hovedkontor på Årdalstangen og avdelingskontor i Bergen, Lærdal, Sogndal og Øvre Årdal, samt en filial i Borgund som ble lagt ned i 2012.
20. januar 1997 ble banken børsnotert på Oslo Børs som en av de første egenkapitalbevisbankene i Norge, og var samme år med på å starte Eika Gruppen som én av de største aksjonærene i gruppen.
Indre Sogn Sparebank Eigedomsmekling ble startet av banken i 2013 og etablerte Aktiv Eiendomsmegling ved avdelingene i Sogndal og Øvre Årdal.
I 2016 etablerte banken Indre Sogn Sparebank Forsikring, sammen med de ansatte, og solgte forsikring fra Eika Forsikring.

Vik Sparebank

Vik Sparebank ble stiftet i 6. juni 1846 og var før fusjonen den eldste sparebanken i Sogn og Fjordane som hadde overlevd som frittlevende sparebank uten å ha blitt fusjonert med andre sparebanker.
Randbladmåler

Utseende

En middelsstor (vingespenn 24 – 30 mm), slank, gulgrønn måler. Vingenes ytterkant er gulaktig, hårfrynsene langs kanten er vekselvis hvite og rødbrune. Forvingen har to hvite tverrlinjer, bakvingen bare en slik linje. Bakvingens ytterkant er noe innskåret i midten. Larven er lang og tynn, grønn med en brunrød ryggstripe som noen ganger er brutt opp til en rekke av flekker. Hodet er delt i to av en dyp kløft i midten. På det fremste kroppsleddet sitter det et par pigger som stikker opp over hodet.

Levevis

Randbladmåleren finnes på tørre strandenger. Larvene kan leve på mange ulike slags urter, de viktigste næringsplantene er trolig ryllik (Achillea millefolia) og markmalurt (Artemisia campestre). Arten kan være truet ved at denne type miljøer er sterkt utsatt for ferdsel og nedbygging i sammenheng med ferieaktiviteter.

Utbredelse

Arten finnes i Europa, bortsett fra lengst i nord, videre østover til Korea og Øst-Sibir. I Norge er den bare funnet ved Ytre Oslofjord og noen få steder på Sørlandet vestover til Tromøya ved Arendal.
Snødrive

En snødrive eller snøfonn er et dyneformet snødekt område som er blitt dannet ved at vindtransportert snø har hopet seg opp på lesiden, for eksempel i vindskyggen under en fjellside.
Vinden kan på kort tid samle store snømengder i dype drivsnøfonner som bare er løst bundet til det gamle snøskiktet under. Snøkrystallene i snøfonna er derimot tett sammenbundet: i motsetning til i nysnø, der snøkrystallene ligger tilfeldig i forhold til hverandre, er krystallene deformert etter vindtransporten og haket inn i hverandre slik at snøen danner flak som lett kan gli oppå det gamle snølaget og utløse flakskred.
For skiløpere er det viktig å kunne kjenne igjen drivsnø. Et kjennetegn er en dyneaktig bølgende overflate som viser at snøen har hopet seg opp lagvis. Den bratte siden av snødriven er lesiden, slik at man også kan lese vindretningen. Også snøskavler, sastrugi eller fjellkammer som vinden har blåst snøen av kan fortelle den erfarne fjellskiløper hvor snødrivene ligger. Særlig farlig er det når nysnø har dekt over snødrivene slik at de er vanskelig å oppdage.
Pyrosekvensering

Pyrosekvensering er en metode for å sekvensere DNA, dvs. for å finne rekkefølgen av nukleotider i DNA. Metoden er basert på det såkalte «sequencing-by-synthesis» prinsippet. Teknologien ble utviklet av Mostafa Ronaghi på Royal Institute of Technology i Stockholm i 1996.

Detaljer

Som Sanger-sekvenseringen bruker metoden DNA-polymerase for syntesen av DNA-tråden. Forskjellen er at man kan se at DNA-polymerasen henger på enkelt nukleotider på en nysyntetisert DNA-tråd. Dette er omformet til en lysblits ved hjelp av enzymer.
Lysblitsene kan registreres, og hvert par av lysintensitet og nukleotid gir et såkalt "homopolymer run", der lengden er proporsjonal med lysintensiteten (f.eks. står paret [1,G] for enkeltnukleotiden G, og [3,A] for sekvensbiten AAA). Da lyssignaler (som blir kalt "flow verdier" i 454 pyrosekvensering) har blitt observert i en fast rekkefølge («T → A → C → G»), kan sekvensen bli lest fra alle disse parene etter de har vært knyttet sammen (se eks.)
Eksempel: Lysintensitetene for de første åtte nukleotider (T,A,C,G,T,A,C,G) gir verdier rundet til (1,0,2,2,3,0,0,1). Parene [T,1], [A,0], [C,2], [G,2], [T,3], [A,0], [C,0], [G,1] kan oversettes til sekvensen TCCGGTTTG.
På grunn av at nukleotidene er behandlet i en fast syklus, er feilmønsteret annerledes enn i Sanger sekvensering. Det kan skje at en flow verdi er høyre eller lavere enn den skulle være, noe som fører til en innsetting eller til en delesjon. En substitusjon kan bare skje når en innsetting følger direkte på en delesjon eller vice versa.

Kommersialisering

Firmaet Pyrosequencing AB i Uppsala, Sverige, kommersialiserte maskin og reagenser for å sekvensere korte biter av DNA ved bruk av pyrosekvenseringsteknikken. Pyrosequencing AB ble omdøpt til Biotage i 2003 og overtatt av Qiagen i 2008. Så ble teknologien lisensert til 454 Life Sciences. 454 utviklet en array-basert pyrosekvenseringsteknikk som ble til en plattform for DNA-sekvensering i store sammenhengder, særlig for genomsekvensering og metagenomikk. 454 er i dag eid av Roche Diagnostics.

Utvikling og Anvendelser

Pyrosekvenseringen er f.eks. brukt for å finne enkeltnukleotidpolymorfier (SNP, engelsk Single Nucleotide Polymorsphism) eller i metagenomikk. Mens metoden ikke ennå har vært brukt mye for sekvensering av hele genom på grunn av korte read lengder, blir det mer og mer et alternativ til Sanger-sekvensering. I Norge ble pyrosekvensering anvendt i prosjektet for å sekvensere torskens genom. Read lengder utviklet seg fra omtrent 100-200 basepar i den første 454 generasjonen kalt GS20 (2005) til 300-400 basepar i GS FLX (2007) og står nå på omtrent 500-600 basepar i GS FLX Titanium versjonen (2008), sammenliknet med Sanger-sekvensering som produserer read lengder på over 900 basepar.